b'\n_START_ARTICLE_\nSTI International Inc\n_START_SECTION_\nZgodovina\n_START_PARAGRAPH_\nTripp je sprva ustanovil podjetje Tripp Research, Inc., ki je izdelovalo rezervne dele za pi\xc5\xa1tolo Colt M1911 in nadomestne dele, ki so tej pi\xc5\xa1toli izbolj\xc5\xa1evali karakteristike in ji zagotavljali bolj\xc5\xa1e delovanje. Sprva je podjetje izdelovalo kladivca, spro\xc5\xbeilce, spojnice in ostale manj\xc5\xa1e kovinske dele, \xc4\x8dez nekaj let pa je Tripp na tr\xc5\xbei\xc5\xa1\xc4\x8de lansiral lastno ogrodje za to pi\xc5\xa1tolo. Ogrodje je bilo povsem kompatibilno z originalnim le, da je bilo za okoli 35% la\xc5\xbeje in je imelo bolje narezkane oprijemalne povr\xc5\xa1ine. Kmalu je podjetje izdelalo tudi prvo t. i. modularno ogrodje, sestavljeno iz jeklenega in polimerskega dela. Zgornji del ogrodja, po katerem drsi zaklepi\xc5\xa1\xc4\x8de in v katerega je vgrajen mehanizem so \xc5\xa1e danes izdelani iz visoko odpornega jekla, pi\xc5\xa1tolski ro\xc4\x8daj, v katerega se vstavlja dvoredno okvir velike kapacitete pa je izdelan iz trpe\xc5\xbene plastike in je na zgornji del pritrjen z vijaki._NEWLINE_Od prodaje prvih ogrodij do za\xc4\x8detka proizvodnje celih pi\xc5\xa1tol ni preteklo veliko \xc4\x8dasa. Danes tako podjetje izdeluje kopije originalnih modelov 1911 ter posodobljene razli\xc4\x8dice z veliko kapaciteto okvirjev, serijo 2011.'